गणेश जी की प्रथम पूजा क्यों ? – सामान्यतः देखा और सुना जाता है कि सर्वप्रथम पूजा गणेश जी की जाती है अथवा होती है। इस पर यह प्रश्न बनता है कि क्यों ? – सामान्यतः जाना और देखा भी जाता है कि मानव समाज योगी-यति, ऋषि-महर्षि, सन्त-महात्मा आदि द्वारा ही निर्देशित किया जाता है। अब देखें कि योगी-यति, ऋषि-महर्षि, सन्त-महात्मा आदि जब साधना करते हैं तो साधना के अन्तर्गत जो प्रमुख सिद्ध स्थल जैसे मूलाधार, स्वाधिष्ठान, मणिपूरक, अनाहत्, विशुद्ध, आज्ञा और सहस्रार हैं जिनमें सर्वप्रथम मूलाधार चक्र ही पड़ता है जिसके अभीष्ट देवता गणेश जी नियत हैं। यही कारण है कि सर्वप्रथम पूजा गणेश जी की होने लगी।